CELEX: C2004/284/46
Language: sk
Date: 2004-11-20 00:00:00
Title: Vec T-363/04: Žaloba podaná dňa 31. augusta 2004: Koipe Corporación, S.L. proti Úradu pre harmonizáciu vnútorného trhu (ÚHVT)

20.11.2004   
            
            
               SK
            
            
               Úradný vestník Európskej únie
            
            
               C 284/23
            
         Žaloba podaná dňa 31. augusta 2004: Koipe Corporación, S.L. proti Úradu pre harmonizáciu vnútorného trhu (ÚHVT)
   (Vec T-363/04)
   (2004/C 284/46)
   Jazyk konania: španielčina
   Koipe Corporación, S.L., so sídlom v San Sebastián (Španielsko), v zastúpení: Marcos Fernández de Béthencourt, advokát, podala dňa 31. augusta 2004 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu.
   Žalobca navrhuje, aby Súd prvého stupňa:
   
               —
            
            
               zrušil rozhodnutie štvrtého odvolacieho senátu ÚHVT z 11. mája 2004 vo veci R-1109/2000-4;
            
         
               —
            
            
               vyhlásil prihlásenú ochrannú známku za neplatnú, alebo prípadne nariadil zamietnutie zápisu ochrannej známky spoločenstva č. 236 558„LA ESPAÑOLA“ pre všetky tovary, pre ktoré bola prihlásená, a
            
         
               —
            
            
               zaviazal ÚHVT a iných účastníkov konania, ktorí by neboli v konaní úspešní na náhradu trov konania.
            
         Dôvody žaloby a hlavné tvrdenia
   
               Prihlasovateľ ochrannej známky spoločenstva:
            
            
               Aceites del Sur S.A.
            
         
               Prihlasovaná ochranná známka spoločenstva:
            
            
               Obrazová ochranná známka „LA ESPAÑOLA“ – prihláška č. 236 588 pre tovary zaradené do tried 29 (jedlé oleje a tuky) a 30 (majonéza vyrobená s použitím olivového oleja).
            
         
               Majiteľ ochrannej známky alebo označenia namietaných v konaní o námietke:
            
            
               Žalobca, ktorý je právnym nástupcom KOIPE, S.A., podniku, ktorý vystupoval pred odvolacím senátom ako majiteľ ochranných známok na základe ktorých boli podané námietky.
            
         
               Namietaná ochranná známka alebo označenie:
            
            
               „CARBONELL“ – obrazová ochranná známka spoločenstva (č. 338 681), medzinárodné ochranné známky (č. 244 428 a 528 639) a vnútroštátne ochranné známky (okrem iného španielske zápisy pod č. 1 238 745, 1 698 613, 28 270 a 252 783 a britské zápisy pod č. 730 990 a 2 043 818) pre tovary zaradené do triedy 29 (olivový olej a panenský olivový olej).
            
         
               Rozhodnutie námietkového oddelenia:
            
            
               Zamietnutie námietok.
            
         
               Rozhodnutie odvolacieho senátu:
            
            
               Zamietnutie odvolania.
            
         
               Dôvody žaloby:
            
            
               Porušenie článku 8 odsek 1 písm. b), odsek 2 písm. c) a odsek 5 nariadenia Rady (ES) č. 40/94.